turjo4nis/wikipedia-bn-dump-20250701 huggingface dataset:
সাপ্তাহিক ২০০০

সাপ্তাহিক ২০০০ বাংলাদেশের একটি জনপ্রিয় ধারার সাপ্তাহিক পত্রিকা। এটি ট্রান্সকম গ্রুপ কর্তৃক প্রকাশিত হত। এটি ম্যাগাজিন আকারে, অর্থাৎ ডাবলডিমাই ১/৪ আকারে মুদ্রিত হয়। পৃষ্ঠা সংখ্যা ৬৪। কথাসাহিত্যিক মইনুল আহসান সাবের এই পত্রিকাটির সম্পাদক হিসাবে নিয়োজিত ছিলেন।

ইতিহাস
সাপ্তাহিক ২০০০ ১৯৯৮ সালে চালু করা হয়। এর প্রতিষ্ঠাতা সম্পাদক ছিলেন শাহাদাত চৌধুরী। ম্যাগাজিনটির প্রকাশক ছিলেন ডেইলি স্টারের সম্পাদক মাহফুজ আনাম। ১২ মার্চ ২০০৫ সালে,পত্রিকাটির চট্টগ্রাম সংবাদদাতা সুমি খান বাংলাদেশ জামায়াতে ইসলামীর কাছ হুমকি পান। সুমির একটি নিবন্ধ এতে প্রকাশের পরে এই হুমকি পান, যাতে তিনি জামায়াতে ইসলামী বাংলাদেশের সংসদ সদস্য শাহজাহান চৌধুরীকে সন্ত্রাসবাদকে সমর্থন করার অভিযোগে অভিযুক্ত করেছিলেন।

২০০৭ সালে ম্যাগাজিনটি দাউদ হায়দারের লেখা একটি আত্মজীবনীমূলক নিবন্ধ প্রকাশ করেছিল; লেখক দাউদ হায়দার ১৯৭৩ সালে ইসলামের সমালোচনা করার জন্য বাংলাদেশ থেকে নির্বাসিত। দাউদ হায়দারের লেখা প্রকাশের পর আল জামিয়া আল ইসলামিয়া ইসলামী বিশ্ববিদ্যালয়ের প্রশাসনিক কর্মকর্তা মোহাম্মদ রেজা ম্যাগাজিনটি, ম্যাগাজিনের সম্পাদক গোলাম মর্তুজা এবং প্রকাশক মাহফুজ আনামের বিরুদ্ধে মামলা করেন। পরে বাংলাদেশ সরকার দাউদ হায়দারের লেখা প্রকাশিত হওয়ার সংখ্যাটি বাজেয়াপ্ত করে, এছাড়া ম্যাগাজিনের সম্পাদক প্রকাশ্যে ক্ষমা চান। স্বরাষ্ট্র মন্ত্রণালয়ের সচিব আবদুল করিম ম্যাগাজিনটির নিবন্ধ প্রকাশের সমালোচনা করে।

২৯ অক্টোবর ২০১৪ সালে ম্যাগাজিনের সম্পাদক মঈনুল আহসান সাবের ঘোষণা দেন যে ৩১ অক্টোবরের পরে এই পত্রিকাটি বন্ধ করে দেওয়া হবে। লোকসানে কারণে প্রকাশক মাহফুজ আনাম এই পত্রিকাটি বন্ধ করার সিদ্ধান্ত নিয়েছিলেন।

তথ্যসূত্র

বহিঃসংযোগ
 সাপ্তাহিক ২০০০-এর তথ্যতীর্থ
 সাপ্তাহিক ২০০০ বিষয়ক তথ্যতীর্থ 

ট্রান্সকম গ্রুপ
বাংলাদেশের সাপ্তাহিক পত্রিকা
বাংলাদেশের বিলুপ্ত সংবাদপত্র
ঢাকার সংবাদপত্র
বাংলা ভাষার সংবাদপত্র
২০১৪-এ বাংলাদেশে বিলুপ্ত
১৯৯৮-এ বাংলাদেশে প্রতিষ্ঠিত
বাংলাদেশের ম্যাগাজিন
বাংলা ভাষার ম্যাগাজিন
বাংলাদেশের বিলুপ্ত ম্যাগাজিন
১৯৯৮-এ প্রতিষ্ঠিত ম্যাগাজিন
সাপ্তাহিক সংবাদ ম্যাগাজিন
ভিনসেঞ্জো গ্যালিলি

ভিনসেঞ্জো গ্যালিলি (১৫২০ - জুলাই ২, ১৫৯১) একজন বিখ্যাত ইতালীয় সংগীতজ্ঞ। তিনি বিজ্ঞানি গ্যালিলিও গ্যালিলির বাবা ছিলেন।

জীবনী 
তিনি ১৫২০ সালের দিকে তোসকানার পিসার সান্তা মারিয়া এ মন্তেতে জন্মগ্রহণ করেছিলেন  এবং খুব অল্প বয়সেই তিনি লুটে পড়াশোনা শুরু করেছিলেন। ১৫৬২ সালের কিছু আগে তিনি পিসায় চলে যান, যেখানে ৫ জুলাই তিনি এক সম্ভ্রান্ত পরিবারের গিয়ুলিয়া আম্মানতিকে বিয়ে করেন। গ্যালিলিও গ্যালিলি ছিলেন তাঁর ছয় বা সাত সন্তানের মধ্যে সবচেয়ে বড়; ১৫৭৫ সালে জন্মগ্রহণকারী তাঁর আরেক পুত্র, মাইকেলাগনলো, একজন দক্ষ লুটেনবাদক এবং সুরকার হয়েছিলেন।

তথ্যসূত্র 

১৫২০-এ জন্ম
১৫৯১-এ মৃত্যু
ইতালীয় সঙ্গীতজ্ঞ
১৫২০-এর দশকে জন্ম
পোস্ট কোড

পোস্ট কোড চিঠি প্রয়োজন অনুসারে সাজানোর জন্য কিছু অক্ষর বা অঙ্কের ক্রম যা ডাকঘরের ঠিকানার সাথে যোগ করা হয়। ১৯৪১ সালে জার্মানীতে পোস্ট কোডের প্রচলন হয়।

২০০৫ সালে বিশ্ব পোস্টাল ইউনিয়নের ১৯০টি সদস্য রাষ্ট্রের মধ্যে ১১৭টিতে পোস্টকোড  ব্যবস্থার প্রচলন ছিল। পোস্টকোডগুলি দিয়ে সাধারণত ভৌগোলিক এলাকা বা অঞ্চল বোঝানো হয়। তবে কিছু কিছু ব্যক্তি বা সরকারী-বেসরকারী প্রতিষ্ঠান যারা বিপুল সংখ্যক চিঠিপত্র পেয়ে থাকেন, তাদের জন্য বিশেষ পোস্টকোড প্রবর্তনের রীতি আছে। যেমন ফ্রান্সের সেদেক্স (CEDEX) ব্যবস্থা।

পোস্ট কোডে আরবি সংখ্যাপদ্ধতির প্রতীক ০ থেকে ৯ ও হাইফেন ব্যবহৃত হয়। এছাড়া পশ্চিমা ভাষাগুলিতে পোস্টকোডের মধ্যে লাতিন বর্ণও থাকে।

ইংরেজিভাষী দেশগুলিতে প্রাপকের ঠিকানা লেখার সময় পোস্টকোডকে শহরের নামের পরে (একই লাইনে বা পরের লাইনে) বসানো হয়। অন্যদিকে ইউরোপীয় দেশগুলিতে ঠিকানা লেখার সময় এটিকে শহরের নামের আগে বসানো হয়।

ভারতে এটি পিন কোড এবং মার্কিন যুক্তরাষ্ট্রে এটি জিপ কোড নামে পরিচিত।

তথ্যসূত্র

পোস্ট কোড
ডাক ব্যবস্থা
ইউক্রেনীয় উদ্ভাবন
সোভিয়েত উদ্ভাবন
আযান

আযান বা আজান ( আযান্‌) হচ্ছে মসজিদে জামাতে নামাজ আদায়ের জন্য ইসলামি আহ্বান বা ডাকধ্বনি। দিনের নির্ধারিত সময়ে একজন মুয়াজ্জিন আযান পাঠ করেন।

ঐতিহ্যগতভাবে মুসলমানদের পাঁচ ওয়াক্ত নামাজের জন্য দৈনিক পাঁচবার মিনার থেকে উচ্চস্বরে আযান দেওয়া হয়। ফরজ নামাজের উদ্দেশ্য মসজিদে প্রবেশের জন্য এটি মুসলিমদের প্রথম ডাকধ্বনি। ইকামত নামে পরিচিত দ্বিতীয় ডাকধ্বনিতে মসজিদে উপস্থিত থাকা লোকেদের নামাজের শুরুর জন্য লাইনে দাঁড়ানোর আহ্বান জানানো হয়। প্রতিটি মসজিদে একাধিক উচ্চস্বরে আযানের মূল উদ্দেশ্য হলো সকলের কাছে ইসলামি বিশ্বাসের সহজে বোধগম্য সারসংক্ষেপ উপলব্ধ করানো। কেবলমাত্র তুরস্কে, আজানকে বিভিন্ন সময়ে পাঁচটি ভিন্ন শৈলীতে দেওয়া হয়; সাবা, উশাক, হিকাজ, রাস্ত, সেগাহ।

ব্যুৎপত্তি 
ʾআযান শব্দের মূল অর্থ দাড়ায়  ডাকা, আহবান করা। যার মূল উদ্দেশ্য হলো অবগত করানো। এই শব্দের আরেকটি ব্যুৎপত্তিগত অর্থ হল ʾআজুন। (), যার অর্থ হলো "শোনা"। কুরআনে মোট পাঁচ স্থানে আজুন শব্দটি এসেছে। পারিভাষিক অর্থে, শরিয়ত নির্ধারিত আরবি বাক্যসমূহের মাধ্যমে নির্ধারিত সময়ে উচ্চকণ্ঠে সালাতের আহবান করাকে আযান বলা হয়। ১ম হিজরি সনে আযানের প্রচলন হয়।

সময় 
প্রতি দিন-রাতে বিভিন্ন সময়ে পাঁচ বার আযান দেওয়া হয়। আর আযান তখনই দেওয়া হয় যখন নামাযের সময় হয়।
১। ফজর:সবহে সাদিক উদিত হলে। সূর্য পূর্ব আকাশে উদিত হওয়ার আগ মুহূর্তে ।
২। যোহর: সূর্য পশ্চিম আকাশে একটু ঢলে গেলে ।
৩। আছর:সূর্যের প্রখরতা থাকতে ।
৪। মাগরিব:সূর্য অস্ত যাওয়ার সাথে সাথে ।
৫। এশা: সূর্য অস্ত যাওয়ার পর রাতের এক তৃতীয়াংশে ।

সপ্তাহে একদিন শুক্রবার একটি অতিরিক্ত আজান হয় জুমআর খুতবার পূর্বে।

ইতিহাস 
বিলাল ইবনে রাবাহ ইসলামের ইতিহাসে প্রথম আযান দেন।  মুহাম্মদের নির্দেশে তিনিই প্রথম মদিনার মসজিদে নববীতে আযান প্রদান করেন। উল্লেখ্য মুহাম্মাদ মক্কায় আযান ও ইকামত ছাড়া নামাজ পড়েছেন।

বাক্যসমূহ

সুন্নিSahih Muslim : Book 020: Number 4477, 4478, 4480, 4481, 4482, 4483 Sunan al-Tirmidhi (Arabic)
Chapter of Fitan,
2:45 (India) and 4:501 Tradition # 2225 (Egypt) 
Hadith #2149 (numbering of al-'Alamiyyah)

ব্যতিক্রম আযান 
ফযরের নামাজের আযানে একটু ব্যতিক্রম আছে। আর তা হলো এই যে, আযানের শেষভাগে "হাইয়া আলাল ফালাহ" দুই বার বলার পরে "আসসালাতু খাইরুম মিনান নাউম (الصلوۃ خیر من النوم)" বাক্যটি দুই বার বলতে হয়। এর পর যথারীতি "আল্লাহু আকবার", "আল্লাহু আকবার", "লা ইলাহা ইল্লাল্লাহ" বলে আজান শেষ হয়। এছাড়া ছানী আযান মসজিদের ভিতরে মিম্বরের নিকটে ও ইমামের সম্মুখে দেয়া হয়।

দোয়া 
আযান শেষ হওয়ার পর দুরুদ শরীফ পাঠ করে নিম্নোক্ত দোয়াটি পড়তে হয়-

আরও দেখুন 
 ইক্বামাহ্‌
 নামাজ
 রোজা
 তাওহিদ

টীকা

তথ্যসূত্র

বহিঃসংযোগ 

নামাজ
নামাজের পরিভাষা
উপজাতি

উপজাতি এমন জনগোষ্ঠীগুলোকে বুঝায় যারা আলাদা রাষ্ট্র গঠন করতে পারেনি কিন্তু নিজস্ব একটি আলাদা সংস্কৃতি গড়ে তুলেতে সমর্থ হয়েছে। মূলত রাষ্ট্রের সাথে সম্পর্কের ভিত্তিতে জাতি বা উপজাতি নির্দিষ্টকরণ হয়ে থাকে।

উপজাতি বা নৃ-তাত্ত্বিক জনগোষ্ঠীসমূহ হচ্ছে:
মগ,মুরং/ ম্রো, মারমা, চাকমা, বম, তঞ্চঙ্গ্যা, সাওঁতাল, গারো, খাসি, ওঁরাও, বেদিয়ামাহাতো, চাক, লুসাই, পাংখো, মণিপুরী, ত্রিপুরা, হাজং ইত্যাদি। বাংলাদেশে জাতীয় জনগোষ্ঠীর শীর্ষস্থানে রয়েছে চাকমা জাতির লোকজন।

তথ্যসূত্র 

 
নৃবিজ্ঞান
জাতি
মানবজাতিতত্ত্ব
স্বয়ংসম্পূর্ণতা
সোনাঝরা দিন

সোনাঝরা দিন বাংলাদেশী বংশোদ্ভুত লেখিকা তাহমিমা আনামের প্রথম উপন্যাস। বাংলাদেশের মুক্তিযুদ্ধের পটভূমি ঘিরে এ উপন্যাসের আখ্যান গঠিত। এটি একটি ত্রয়ী উপন্যাসমালার প্রথম পর্ব। ২০০৮ সালে “সেরা প্রথম বই” হিসেবে কমনওয়েলথ লেখক পুরস্কার লাভ করে এই উপন্যাসটি। এটি ২০০৭ সালের গার্ডিয়ান প্রথম বই পুরস্কারের জন্যও মনোনীত হয়েছিল। উপন্যাসের প্রথম অধ্যায়টি ২০০৭ সালের জানুয়ারি মাসে গ্রান্টা ম্যাগাজিনে রকাশিত হয়। উপন্যাসটি সোনাঝরা দিন নামে বাংলা ভাষায় অনূদিত হয়, অনুবাদ করেন মফিদুল হক।

কাহিনী
এই ঐতিহাসিক কল্পকাহিনীমূলক উপন্যাসটি রেহানা হকের দৃষ্টিভঙ্গি থেকে রচিত, রেহানা হক একজন বিধবা মা যিনি বাংলাদেশ মুক্তিযুদ্ধে নানা প্রতিকূলতার মধ্য দিয়ে যান কারণ তার দুই সন্তানই যুদ্ধের সাথে ক্রমশ জড়িত হয়ে পড়ে। উপন্যাসের শুরু হয় রেহানার স্বামীর মৃত্যু এবং পরে তার সন্তানদের হেফাজত ফিরে পাওয়া মামলায় হেরে যাওয়া নিয়ে, এবং তারপর উপন্যাস দ্রুত এগিয়ে গিয়ে যুদ্ধ থেকে শুরু হয় যেখানে রেহানা আবার তার সন্তানদের নিজের কাছে ধরে রাখার জন্য লড়াই করে। [৩] রেহানা তার সন্তানদের আবেগপূর্ণ জাতীয়তাবাদ বুঝতে পারেন না। উপন্যাসটির বর্ণনা ১৯৭১ সালের ১৬ ডিসেম্বরে গিয়ে শেষ হয়, যেদিন বাংলাদেশ তার স্বাধীনতা লাভ করে।

চরিত্রসমূহ 
 রেহানা হক: প্রধান চরিত্র; যিনি বিধবা ও একজন মা। তিনি কলকাতায় দারিদ্র্যের মধ্যে বড় হয়েছেন। ইকবাল হকের সাথে বিয়ের পর তিনি পূর্ব পাকিস্তানে চলে যান। তার মাতৃভাষা হল উর্দু। তিনি যুদ্ধে তার স্বামীকে হারান।
 সোহেল: রেহানার ছেলে, বিশ্ববিদ্যালয়ের ছাত্র, মুক্তি বাহিনীতে গেরিলা যোদ্ধা হিসাবে যোগ দেয়।
 মায়া: রেহানার মেয়ে, বিশ্ববিদ্যালয়ের ছাত্র, স্বাধীনতা সংগ্রামীদের খবর প্রচারের জন্য সাংবাদিক হওয়ার জন্য কলকাতায় চলে যায়।
 জনাবা চৌধুরী: রেহানার বন্ধু ও প্রতিবেশী।
 সিলভি: জনাবা চৌধুরীর মেয়ে যে সোহেলের প্রেমে পড়ে।
 শারমিন: মায়ার বন্ধু যাকে পাকিস্তান সেনাবাহিনী ধরে নিয়ে ঢাকা সেনানিবাসে বন্দী করে রাখে এবং বারবার ধর্ষণ করে। তিনি এবং তার গর্ভস্থ সন্তান হাসপাতালে মারা যায়।
 ইকবাল হক''' : রেহানার মৃত স্বামী।
 মেজর: গেরিলা কমান্ডার, যিনি এক গোপন অপারেশনে আহত হন এবং তার সেবার জন্য তাকে রেহানার বাড়িতে নিয়ে আসা হয়। পরে যে রেহানার প্রেমে পড়ে।
 সাবীর: সিলভি'র বাগদত্ত, পাকিস্তানের সৈনিক যে বাঙালি হয়ে স্বাধীনতা সংগ্রাম করে।
 জনাব ও জনাবা সেনগুপ্ত: রেহানার বাড়িতে থাকা হিন্দু ভাড়াটে।
 জনাবা রহমান ও জনাবা আকরাম: রেহানার প্রতিবেশী এবং সেলাইয়ের সহকর্মী।
 ফয়েজ হক : রেহানার শ্যালক, পাকিস্তান সেনাবাহিনীর সাথে কাজ করে।
 পারভিন হক''' : ফয়েজের স্ত্রী।

পুরস্কার 
 কোস্টা প্রথম উপন্যাস পুরস্কারের জন্য মনোনীত (২০০৭)
 গার্ডিয়ান প্রথম বই পুরস্কারের জন্য মনোনীত (২০০৭)
 “সেরা প্রথম বই” হিসেবে কমনওয়েলথ লেখক পুরস্কার (২০০৮)

আরও দেখুন 
 তাহমিমা আনাম
 বাংলাদেশের স্বাধীনতা যুদ্ধ
 জন মারে

তথ্যসূত্র 

বাংলাদেশের স্বাধীনতা যুদ্ধভিত্তিক উপন্যাস
ইংরেজি উপন্যাস
বাংলা অনুবাদ সাহিত্য
যুদ্ধ উপন্যাস
বাংলাদেশের স্বাধীনতা যুদ্ধের কল্পকাহিনী
বাংলাদেশী বই
বাংলাদেশী উপন্যাস
ঐতিহাসিক উপন্যাস
সামাজিক নৃবিজ্ঞান

সামাজিক নৃবিজ্ঞান (Social Anthropology) নৃবিজ্ঞানের একটি শাখা। প্রথম বিশ্বযুদ্ধের পর বৃটেনে এই বিষয়টির অধ্যয়ন শুরু হয়। এর জনক হলেন ব্রনিসলাউ মলিনস্কি।

বহিঃসংযোগ 
 MASN- The Moving Anthropology Student Network (MASN) - website offers tutorials, information on the subject, discussion-forums and a large link-collection for all interested scholars of social anthropology

নৃবিজ্ঞান
সামাজিক নৃবিজ্ঞান
স্পেস শাটল ডিসকভারি

ডিসকভারি নভোখেয়াযান (অরবিটার ভেহিক্‌ল ডেসিগনেশন: ওভি-১০৩) নাসার নভোখেয়াযান ফ্লিটে বর্তমানে কার্মক্ষম তিনটি নভোযানের একটি। অন্য দুটি হল আটলান্টিস এবং এন্ডিয়েভার। ১৯৮৪ সালে প্রথম উড্ডয়নের সময় ডিসকভারি ছিল তৃতীয় কর্মক্ষম নভোখেয়াযান এবং বর্তমানে এটি প্রাচীনতম নভোখেয়াযানে যা এখনও কাজ করে চলেছে। এই নবোখেয়াযানের মাধ্যমে গবেষণা কাজের পাশাপাশি আন্তর্জাতিক মহাকাশ স্টেশনের অভিযানসমুহও পরিচালনা করা হয়েছে।

আরও দেখুন 
 নভোখেয়াযান মিশনসমূহের তালিকা

বহিঃসংযোগ 

 Return to Flight mission STS-114 and STS-121 
 Shuttle Orbiter Discovery (OV-103) 
 Night Launch of the Space Shuttle Discovery

স্পেস শাটল
মনুষ্যবাহী মহাকাশযান
নভোখেয়াযান মিশনের তালিকা



নভোখেয়াযান উড্ডয়নের তালিকা

 The Approach and Landing Test Programme encompassed 16 separate tests of Enterprise, covering taxi tests, unmanned and manned flights on the SCA and finally the free flight tests.

বহিঃসংযোগ 
 NASA Official Space Shuttle Manifest 
 Unofficial Space Shuttle Manifest

তথ্যসূত্র 

 NASA shuttle mission archive (1981-2000). Accessed July 18, 2005.
 NASA shuttle mission summaries (2000 onward). Accessed July 18, 2005.
 NASA future launch schedule. Accessed July 18, 2005.
 Buran program and flight. Accessed July 18, 2005.

স্পেস শাটল মিশন
স্পেস শাটল কর্মসূচি
ফজলুল হক মুসলিম হল

ফজলুল হক মুসলিম হল ঢাকা বিশ্ববিদ্যালয়ের অন্যতম প্রাচীন আবাসিক হল।

ইতিহাস 
ফজলুল হক মুসলিম হল ১৯৪০ সালে প্রতিষ্ঠিত হয় এবং অবিভক্ত বাংলার প্রাক্তন প্রধানমন্ত্রী একে ফজলুল হকের নামে এর নামকরণ করা হয়। ফজলুল হক ঢাকা বিশ্ববিদ্যালয় প্রতিষ্ঠায় প্রধান ভূমিকা পালন করেছিলেন। ১৬ জুন ১৯৭২ সালে, ঢাকা বিশ্ববিদ্যালয়ের সিন্ডিকেট হলের নাম থেকে "মুসলিম" শব্দটি সরিয়ে দেয়। এ সিদ্ধান্তকে আদালতে চ্যালেঞ্জ জানিয়েছিলেন অ্যাডভোকেট শামসুল আলম। ২০০৪ সালের ১ মার্চ, বাংলাদেশ হাই কোর্ট বিশ্ববিদ্যালয় কর্তৃপক্ষকে হলের নামে "মুসলিম" অন্তর্ভুক্ত করে মূল নামটি পুনঃস্থাপনের নির্দেশ দেয়।

ভাষাবিদ ডাঃ মুহম্মদ শহীদুল্লাহ হলের প্রথম প্রাধ্যক্ষ ছিলেন। প্রফেসর ড. শাহ মোঃ মাসুম হলের বর্তমান প্রাধ্যক্ষ ।

সু্যোগ - সুবিধা 
হলটি দুটি আবাসিক ভবন নিয়ে গঠিত:
 তিন তলা মূল ভবন 
 পাঁচতলা দক্ষিণ ভবন

হলটিতে বিভিন্ন বিষয়ের বই নিয়ে একটি পাঠাগার রয়েছে। গ্রন্থাগারটি অনাবাসিকসহ আবাসিক শিক্ষার্থীদের জন্য প্রতি কার্যদিবসে উন্মুক্ত থাকে। বিশ্ববিদ্যালয়ের তহবিল থেকে প্রতি শিক্ষাবর্ষে নতুন বই কেনা হয়।

প্রতি বছর বার্ষিক খেলাধুলার আয়োজন করা হয়।

হল সংগঠন 
১৪ই ডিসেম্বর বুদ্ধিজীবী দিবসে একমাত্র এই হলেই রাত ১২ ঘটিকায় পুরো হল জুড়ে মোমবাতি প্রজ্জ্বলন করে বুদ্ধিজীবীদের স্মরণ করা হয়।

ফজলুল হক মুসলিম হলে বিতর্ক সংগঠন এফ. এইচ হল ডিবেটিং ক্লাব বার্ষিক জাতীয় বিজ্ঞান বিতর্ক উৎসব আয়োজন করে।

"একের রক্ত অন্যের জীবন,রক্তই হোক আত্নার বাঁধন"- এই স্লোগান কে লালন করে স্বেচ্ছায় রক্তদাতাদের সংগঠন 'বাঁধন' এর ইউনিট রয়েছে এই হলে। 'ফজলুল হক মুসলিম হল বাঁধন ইউনিট' কে বাঁধন সংগঠটির আতুরনিবাস বলা হয়।

রাজনৈতিক সংগঠন 
বাংলাদেশ ছাত্রলীগের প্রতিষ্ঠাকালীন হল হিসাবে সারা দেশে এই হলের সুনাম রয়েছে। তবে বিভিন্ন সময় হলে ছাত্রলীগের নেতাকর্মীরা ছাত্র নির্যাতনের ঘটনা ঘটিয়েছে। এছাড়া তাদের নামে চাঁদাবাজি এবং সিট দখল কেন্দ্রিক মারামারি ও সংঘর্ষ ঘটনাও রয়েছে।

চিত্রশালা

তথ্যসূত্র

বহিঃসংযোগ 
 ফজলুল হক মুসলিম হলের প্রাক্তন ছাত্র সমিতি 
 ঢাকা বিশ্ববিদ্যালয়ের অফিসিয়াল ওয়েবসাইট

আবুল কাশেম ফজলুল হকের স্মারক
ঢাকা বিশ্ববিদ্যালয়ের আবাসিক হল
ঢাকার ভবন ও স্থাপনা
১৯৪০-এ ভারতে প্রতিষ্ঠিত
এনসাইক্লোপিডিয়া ব্রিটানিকা একাদশ সংস্করণ

এনসাইক্লোপিডিয়া ব্রিটানিকা একাদশ সংস্করণ এনসাইক্লোপিডিয়া ব্রিটানিকার সকল সংস্করণের মধ্যে সবচেয়ে বিখ্যাত ও নির্ভরযোগ্য। এই সংস্করণটি বর্তমানে পাবলিক ডোমেন-এ রয়েছে। এর নিবন্ধনের উপর ভিত্তি করে উইকিপিডিয়ায় অনেক নিবন্ধন করা হয়।

তথ্যসূত্র

বহিঃসংযোগ

মুক্ত রচনাসমূহ 
 In tiff format, at Tim Starling's Wikisource page. Probably requires the AlternaTiff plugin. In particular, see:
 In Volume 1, the "Prefatory Note" and "Editorial Introduction," which discuss the history and objectives of the edition. (These, and the different Prefatory Note from the Handy Volume edition of 1915, are also included in the Wikisource 1911 Encyclopædia Britannica.)
 The article on Encyclopaedia
 Project Gutenberg Volume I
 The Project Gutenberg Volume II

কপারাইট দাবীকরে যারা 
 LoveToKnow Classic Encyclopedia World Wide Web
 Online 1911 Encyclopedia Britannica

এনসাইক্লোপিডিয়া ব্রিটানিকা একাদশ সংস্করণ সম্বন্ধনীয় নিবন্ধ 
 'Information ... Slightly Coloured by Prejudice', by Lawrence Biemiller, The Chronicle of Higher Education

১৯১১-এর অ-কল্পকাহিনী বই
ইংরেজি ভাষার বিশ্বকোষ
২০শ শতাব্দীর বিশ্বকোষ
লাকি ডুবে

লাকি ফিলিপ ডুবে ( উচ্চারণ doo-beh) দক্ষিণ আফ্রিকার একজন রেগে শিল্পী। তিনি তার ২৫ বছরের কর্মজীবনে জুলু, ইংরেজি ও আফ্রিকান ভাষা ২২টি রেকর্ড করেন এবং তিনি দক্ষিণ আফ্রিকার সবচেয়ে বেশি বিক্রিত রেগে শিল্পী ছিলেন। গানের মাধ্যমে তিনি দক্ষিণ আফ্রিকায় যুদ্ধ ও সহিংসতাবিরোধী আন্দোলনে অংশ নেন। শেতাঙ্গ-কৃষ্ণাঙ্গ যুদ্ধের অবসানের পর তাকে সেদেশের মন্ত্রী হওয়ার অনুরোধ করা হয়। কিন্তু গানের প্রতি ভালোবাসায়ই তিনি সে আহ্বানে সারা দেননি। ডুবে ২০০৭ সালের ১৮ অক্টোবর জোহানেসবার্গে রসেনটেভিল শহরের উপকন্ঠে খুন হন।

ডিস্কের তালিকা

রেগে
 Rastas Never Dies (1984) EP
 Think About the Children (1985)
 Slave (1987)
 Together As One (1988)
 Prisoner (1989)
 Captured Live (1990)
 House of Exile (1991)
 Back to My root . (1993)
 Victims (1993)
 Trinity (1995)
 ট্যাক্সম্যান (১৯৯৭)
 দ্যা ওয়ে ইট ইস (১৯৯৯)
 সউল ট্যাকার (২০০১)
 দ্যা আদার সাইট (২০০৩)
 রেসপেক্ট (২০০৬)
 লাকী ডুবে (২০০৭)

 তথ্যসূত্র 

 আরও পড়ুন 
 Sean Barlow & Banning Eyre, Afropop! An Illustrated Guide to Contemporary African Music'' (Book Sales, August 1995). ,

বহিঃসংযোগ 
 Photo-interview with sounds produced by Classical Reggae Interviews. This interview was used by the BBC London to produce a radio report about the death of Lucky Dube! 
 Lucky Dube at discogs.com

১৯৬৪-এ জন্ম
২০০৭-এ মৃত্যু
২০০৭-এ খুন
রেগিয়া শিল্পী
জুলু ব্যক্তি
দক্ষিণ আফ্রিকার সঙ্গীতশিল্পী
দক্ষিণ আফ্রিকান সঙ্গীতশিল্পী
দক্ষিণ আফ্রিকার রেগে সঙ্গীতশিল্পী
দক্ষিণ আফ্রিকার গায়ক
খুন হওয়া সঙ্গীতশিল্পী
কোরা

কোরা একটি প্রশ্নোত্তরের ওয়েবসাইট, যেখানে একজন ব্যবহারকারী প্রশ্ন করতে পারে এবং অন্যান্য ব্যবহারকারীর করা প্রশ্নগুলির উত্তর প্রদান, মতামত, সম্পাদনা এবং সম্প্রদায় (কমিউনিটি) দ্বারা যথাযথ উত্তরকে নির্মিত করা হয়। কোম্পানিটি ২০০৯ সালের জুন মাসে প্রতিষ্ঠিত হয়েছিল এবং ওয়েবসাইটটিকে জনসাধারণের কাছে জুন ২১ তারিখে প্রকাশ করে।

ইতিহাস:

জুন ২০০৯ সালে সাবেক ফেসবুক কর্মীদের একজন অ্যাডাম ডি অ্যাঞ্জেলো এবং চার্ল চেভারের সহযোগিতায় কোরা প্রতিষ্ঠিত হয়েছিল। অনেকে জানতে চেয়েছিলেন যে, কেন তারা এই কোরা নামটি বেছে নিয়েছে; চেভার বলেছেন,"আমি কোরাম বা পাবলিক মণ্ডলীর সাথে এটি সংযুক্ত করি।" আমরা কয়েক সপ্তাহ ধরে চিন্তাভাবনা করেছিলাম ও চিন্তাভাবনা লিখেছিলাম যা আমরা ভাবতে পারি। কোয়ারার সবচেয়ে কাছের প্রতিযোগিতাপূর্ণ নাম ছিল 'কোভার' 'কিন্তু আমরা শেষ পর্যন্ত কোরা নাম স্থাপন করেছিলাম।

কোরার ব্যবহারকারী বেস ২০১০ সাল থেকে দ্রুত বর্ধনশীল হয়েছে। ২০১৭ সালের এপ্রিলের হিসাবে কোরা দাবি করেছিল যে তাদের ১৯০ মিলিয়ন মাসিক অনন্য ব্যবহারকারী হয়েছে, যা এক বছর আগে পর্যন্ত ১০০ মিলিয়ন ছিল। কোরা ব্যবহারকারীর ভিত্তি দ্রুত বৃদ্ধি পেয়েছে এবং ২০১০ সালের ডিসেম্বরের শেষের দিকে সাইটটি দর্শকদের স্পাইক দেখতে পাচ্ছিল তার স্বাভাবিক বোঝা পাঁচ থেকে দশগুণ বেশি হয়ে যে ওয়েবসাইটটি প্রাথমিকভাবে বর্ধিত ট্র্যাফিক পরিচালনা করতে অসুবিধা বোধ করছিল। জুন ২০১১তে কোরা তার পরিভ্রমণ এবং ব্যবহারযোগ্যতা পুনর্নির্মাণ করে। সহ-প্রতিষ্ঠাতা অ্যাডাম ডি অ্যাঞ্জেলো উইকিপিডিয়ায় পুনরায় নকশাকৃত কোরাকে তুলনা করেছিলেন এবং বলেছিলেন যে ওয়েবসাইটটিতে পরিবর্তনগুলি কী কাজ করেছিল এবং ছয় মাস আগে এর আগে যখন নজিরবিহীন বৃদ্ধি পেয়েছিল তখন কী হয়নি তার ভিত্তিতে পরিবর্তন করা হয়েছিল।

২০১২ সালের সেপ্টেম্বরে সহ-প্রতিষ্ঠাতা চার্লি চেভার কোম্পানির সহ-অপারেটর হিসাবে পদত্যাগ করেন এবং উপদেষ্টার ভূমিকা পালন করেন।

জানুয়ারি ২০১৩ তে কোরা একটি ব্লগিং প্ল্যাটফর্ম চালু করেছে যা ব্যবহারকারীদের তাদের প্রোফাইলে প্রশ্ন-উত্তর সামগ্রী পোস্ট করার অনুমতি দেয়।

কোরা ২০ মার্চ ২০১৩ তারিখে তার ওয়েবসাইটে প্রশ্ন ও উত্তরগুলির একটি পূর্ণ-পাঠ্য অনুসন্ধান শুরু করেছে, এপ্রিল ২০১৪ সালে, কোরা ৯০০ মিলিয়ন ডলার মূল্যের টাইগার গ্লোবাল থেকে ৪০ মিলিয়ন ডলার জোগাড় করেছিল।থাম্ব|Quora siteথাম্ব|Adam D'Angelo and Steven Levy in 2011কোরা দ্বারা নিম্নের যেকোনটি বোঝানো যেতে পারে:

 কোরা (বাদ্যযন্ত্র), আফ্রিকায় প্রচলিত ২১-তারবিশিষ্ট এক ধরনের বাদ্যযন্ত্র।
 কোরা (তীর্থযাত্রা), বৌদ্ধ ধর্মানুসারীদের তীর্থযাত্রা।
 কোরা (গোষ্ঠী), ভারতের মধ্যভাগে বসবাসকারী বাঞ্জারাস উপজাতির অন্য নাম।
 কোরা (ব্যান্ড) নিউজিল্যান্ডের একটি রেগিয়া ব্যান্ড।
 কোরা পুরস্কার, আফ্রিকার সঙ্গীতের জন্য পুরস্কার
 কোরা, ইথিওপিয়া
 কোরা (ওয়েবসাইট), প্রশ্ন এবং উত্তর ওয়েবসাইট
কোরা (বাদ্যযন্ত্র)

কোরা আফ্রিকা মহাদেশে বিশেষত গাম্বিয়ায় প্রচলিত ২১-তারবিশিষ্ট একধরনের বাদ্যযন্ত্র।

তথ্যসূত্র

বহিঃসংযোগ 
 Cora Connection
 Kora Music
 Malian kora musician, Mamadou Diabaté
 Malian kora musician, Moussa Kouyate 
 Allmusic.com 

গাম্বিয়ার সঙ্গীত
গিনির সঙ্গীত
মালির সঙ্গীত
সেনেগালের সঙ্গীত
ততযন্ত্র
পটুয়া

পটুয়া শব্দের আক্ষরিক অর্থ যারা "পট" (ছবি) আঁকে। পট অঙ্কন গ্রামবাংলার প্রাচীন লোকশিল্প। কামরুল হাসান একজন নামকরা পটুয়া। পটচিত্রের কিছু নিদর্শন এখনো বেঁচে আছে কালীঘাট পটচিত্র গুলির মধ্যে। শিল্পী যামিনী রায় প্রাশ্চাত্যের অঙ্কনরীতিতে পারঙ্গম হলেও পটশিল্পকে নিজের অভিব্যক্তির মাধ্যম হিসাবে তুলে নিয়ে পটশিল্পকে প্রাশ্চাত্যের কাছে বিখ্যাত করেন। কিন্তু যামিনী রায় পটুয়া নন। পটুয়ারা একটি পেশাভিত্তিক লোকগোষ্ঠী যাদের প্রধান পেশা বংশানুক্রমে নিজেদের বিশেষ রীতিতে পট অঙ্কন ও প্রদর্শন বা বিক্রয় করা। বাংলাদেশের পটুয়া একটি অনন্য সম্প্রদায়, তাদের ঐতিহ্যগত পেশা হল চিত্রাঙ্কন যা পটচিত্র নামে পরিচিত এবং হিন্দু মূর্তির মডেলিং, তথাপি তাদের মধ্যে অনেকেই বাঙালি মুসলমান।

আরও দেখুন
 পটুয়া সঙ্গীত
 পটচিত্র
 চালচিত্র

তথ্যসূত্র

পেশাভিত্তিক গোষ্ঠী
ভারতের মুসলিম সম্প্রদায়
পশ্চিমবঙ্গের সামাজিক গোষ্ঠী
বহুরূপী (শিল্পী)

বহুরূপী হল গ্রামীণ লোকশিল্পী যারা বিভিন্ন বেশ ধরে লোকেদের মনোরঞ্জন করে। এদের মধ্যে যারা খুব অদ্ভুত বেশ পরে তাদের বলে "সং"। এদের অনেকে খুব ভালো নট (নৃত্য পারদর্শী)।

শরৎচন্দ্র চট্টোপাধ্যায়ের "শ্রীকান্ত" গল্পে ছিনাথ বহুরূপী, চলচ্চিত্রের "বাঘ বাহাদুর", হিন্দী ডোর চলচ্চিত্রের বহুরূপীয়া এই পেশার লোকেদের উদাহরণ।

পেশাভিত্তিক গোষ্ঠী
তুলো ধোনা

তুলো ধোনা একটি যান্ত্রিক প্রক্রিয়া, যা পরবর্তী প্রক্রিয়াজাতকরণের জন্য একটি অবিচ্ছিন্ন ওয়েব বা সিলভার উৎপন্ন করে তন্তুকে বিচ্ছুরিত করে, পরিষ্কার করে এবং একত্রে মিশ্রিত করে।  তুলোয় ঢাকা বিচ্ছিন্নভাবে চলমান তলের মধ্যদিয়ে তন্তুগুলি অতিক্রম করে এটি করা হয়। এটি তন্তুগুলির জমাটভাব এবং অসংগঠিত গুচ্ছগুলি ভেঙে দেয় এবং তারপরে পৃথক তন্তুগুলি একে অপরের সাথে সমান্তরাল করে সারিবদ্ধ করে। স্পিনিংয়ের জন্য উল তন্তু প্রস্তুত করার জন্য, আঁশ বাহির করা পরে তুলো ধোনা করা হয়। 

তুলো ধোনার ইংরেজি প্রতিশব্দ কার্ডিং (Carding) এসেছে লাতিন কার্ডুয়াস থেকে যার অর্থ থিসল বা টিজেল থেকে উদ্ভূত হয়েছে, শুকনো উদ্ভিজ্জ টিজেল প্রথমে কাঁচা পশম আঁচড়াতে ব্যবহার করা হয়েছিল।

সাধারণভাবে

ইতিহাস

সুতা উৎপাদন প্রক্রিয়া

আরও দেখুন 
 তুলার কল
 সুতা ঘুরানোর যন্ত্রপাতি
 স্পিনিং (টেক্সটাইল)
 টেক্সটাইল উৎপাদন

তথ্যসূত্র

গ্রন্থপঞ্জি

বহিঃসংযোগ
 

তন্তু
সজারু

সজারু সমস্ত শরীরে কাঁটা যুক্ত রোডেন্সিয়া বর্গের স্তন্যপায়ী প্রাণী। এরা প্রাচীন পৃথিবীতে এবং বর্তমানেও বিলুপ্ত প্রায় প্রাণী হিসেবে বিবেচিত। প্রায় বেশির ভাগ সজারুই  লম্বা লেজসহ লম্বায়  হয়। এদের ওজন  এর মধ্যে, যা গোলাকার, বড় এবং ধীরগতির প্রাণী। বেশির ভাগ সজারু বাদামী, ছাই রঙের হয় এবং কিছু আবার সাদা রঙেরও হয়। সজারু একটি তৃণভোজী প্রাণী।

তথ্যসূত্র 

স্তন্যপায়ী প্রাণী
সাধারণ নাম অনুযায়ী তীক্ষ্ণদন্তী
বীজগাণিতিক সংখ্যা

বীজগাণিতিক সংখ্যা হলো সেই সব জটিল সংখ্যা যারা কোন পূর্ণ সংখ্যা-সহগবিশিষ্ট বহুপদীর বীজ (অর্থাৎ শুণ্য বা মূল)। স্বভাবতই, এই সংজ্ঞায় পূর্ণ সংখ্যার বদলে মূলদ সংখ্যা সহগ নিলেও বীজগাণিতিক সংখ্যার ধারণা একই থাকে।

উদাহরণ 
সকল স্বাভাবিক সংখ্যা, পূর্ণ সংখ্যা, এবং, সাধারণভাবে, মূলদ সংখ্যা বীজগাণিতিক।

কিছু অমূলদ সংখ্যা বীজগাণিতিক। যেমন,  বীজগাণিতিক (কারণ এটি  বহুপদীর বীজ)। আবার,  বীজগাণিতিক ( এর বীজ)। সাধারণভাবে, যে সকল সংখ্যাকে পূর্ণ সংখ্যা থেকে যোগ, বিয়োগ, গুণ, ভাগ, সূচকীকরণ এবং মূল নির্ণয়ের (যেমন বর্গমূল বা ঘনমূল) মাধ্যমে গঠন করা যায় তারা সবাই বীজগাণিতিক।

কিন্তু সকল অমূলদ সংখ্যা (সুতরাং, সকল বাস্তব সংখ্যা) বীজগাণিতিক নয়। উল্লেখযোগ্য অমূলদ সংখ্যা, যারা বীজগাণিতিক নয়, হলো  এবং ।

বীজগাণিতিক সংখ্যার ফীল্ড 
বীজগাণিতিক সংখ্যাদের যোগফল ও গুণফল আবারও বীজগাণিতিক সংখ্যা, তাই এরা একটি ফীল্ড। এদেরকে , বা,  দিয়ে সূচিত করা হয়। বীজগাণিতিক সংখ্যা সহগ-বিশিষ্ট বহুপদীর বীজসমূহও বীজগাণিতিক, তাই বলা হয়, বীজগাণিতিক সংখ্যার ফীল্ড বীজগাণিতিকভাবে বদ্ধ (closed)।

বিশেষ বীজগাণিতিক সংখ্যা 
 গাউসিয়ান পূর্ণ সংখ্যা
 এককের মূল

আরও দেখুন 
 অমূলদ সংখ্যা
 তুরীয় সংখ্যা

বীজগণিত
বীজগাণিতিক সংখ্যাতত্ত্ব
সংখ্যা
বীজগাণিতিক সংখ্যা
রৈখিক ফাংশনাল

রৈখিক ফাংশনাল হলো কোন ভেক্টর স্থান থেকে ঐ ভেক্টর স্থানের ফীল্ডে কোন রৈখিক ফাংশন। বিভিন্ন পরিস্থিতিতে একে রৈখিক ফর্ম, বা কো-ভেক্টরও বলা হয়।

কোন ভেক্টর স্থান  এর ফীল্ড যদি  হয়, তবে কোন ফাংশন  একটি রৈখিক ফাংশনাল হবে যদি তা রৈখিক হয়, অর্থাৎ  হয়, যেখানে  দুইটি ভেক্টর। লক্ষ্যণীয়, ফাংশনটি নেয় একটি ভেক্টর, ফেরত দেয় একটি স্কেলার।

উদাহরণ 
 ইউক্লিডীয় স্থানে, কোন নির্দিষ্ট ভেক্টর  এর সাথে অন্তর্নিহিত গুণন বা ডট গুণন প্রক্রিয়াটি একটি রৈখিক ফাংশনাল। এই ফাংশনালটিকে অপর একটি ভেক্টর  এর উপর প্রয়োগ করলে ফলাফল হয় ।
  এর উপর সংজ্ঞায়িত অবিচ্ছিন্ন ফাংশন-দের ভেক্টর স্থানে সমাকলন একটি ফাংশনাল। অর্থাৎ 
 
একটি ফাংশনাল যা একটি অবিচ্ছিন্ন ফাংশন  নেয় এবং  এর উপর তার সমাকলিত মান ফেরত দেয়।

দ্বৈত ভেক্টর স্থান 
রৈখিক ফাংশনালরা নিজেরাও একটি ভেক্টর স্থান গঠন করে (একই ফীল্ডে) যাকে মূল ভেক্টর স্থানের দ্বৈত ভেক্টর স্থান বলা হয়। ক্যাটাগরি তত্ত্বের ভাষায় এই স্থানটির নাম ।

ব্যবহার 
 কোয়ান্টাম বলবিদ্যায় আগ্রহের ভেক্টর স্থান হলো একটি হিলবার্ট স্থান, যা স্বভাবতই একটি ভেক্টর স্থান। ডিরাকের "ব্রা-কেট" পদ্ধতিতে কোন সিস্টেমের অবস্থা ভেক্টরকে প্রকাশ করা হয় একটি কেট (যেমন ) এর মাধ্যমে, এবং সম্ভাবনা হিসাব করতে ঐ স্থানের দ্বৈত স্থানের কোন ফাংশনালকে একটি ব্রা (যেমন ) হিসাবে প্রকাশ করে তার উপর প্রয়োগ করা হয় (ফলাফল, একটি "ব্রাকেট", , একটি জটিল সংখ্যা, যার পরম মানের বর্গ সম্ভাবনার সমানুপাতিক)।

গণিত
ফাংশন বিশ্লেষণ
রৈখিক বীজগণিত
চার রঙের উপপাদ্য

চার রঙের উপপাদ্য বলে, কোন তল যদি বিভিন্ন অঞ্চলে ভাগ করা থাকে তবে তাকে মাত্র চারটি রঙ ব্যবহার করে এমনভাবে আঁকা যায় যেন কোন দুইটি সংলগ্ন অঞ্চলের রঙ একই না হয়। এখানে সংলগ্ন বলতে একটি বিন্দুতে মিলিত হওয়াকে ধরা হয় না; কেবল যদি অঞ্চল দুইটি একটি রেখাংশে মিলিত হয় তবেই তাদের সংলগ্ন বলা হয়। আবার, দুইটি বিচ্ছিন্ন অঞ্চলকে একই অঞ্চল হিসাবে ধরা যাবে না, যদিও পৃথিবীর মানচিত্রে কিছু দেশ বিচ্ছিন্ন অঞ্চলে বিভক্ত, যেমন অ্যাঙ্গোলা।

এই উপপাদ্যটি প্রথম উল্লেখযোগ্য উপপাদ্য যা কম্পিউটারের সাহায্যে প্রমাণ করা হয়েছে।

উপপাদ্য
জ্যামিতি